Lav et referat af nedenstående tekst:

Tekst:
Fire kandidater Der er fire kandidater der skal rundt i partiforeningerne i kredsen og præsenteres. Første møde i Brønderslev Partiforeningen her i Brønderslev, skal afholde det første kandidatmøde, og bestyrelsen har valgt at det bliver et offentligt møde hvor alle der har lyst kan møde op, og på den måde se og høre kandidaternes bud på, hvad de vil arbejde med. Pressen er selvfølgelig også velkommen. Urafstemning Man skal dog være medlem af partiet for at deltage i urafstemningen, som starter efter det sidste møde. Det bliver afholdt i Dronninglund den 29. april. Resultat d. 9. maj Stemmerne tælles op den 9. maj, hvor resultatet offentliggøres. Opnår ingen af kandidaterne 50 % eller mere af stemmerne, skal der en ny runde urafstemning til, og det bliver mellem de 2 kandidater, der har opnået flest stemmer. Brønderslev 16.4. kl. 19 Men som sagt starter kandidaterne deres rundtur her i Brønderslev den 16. april kl. 19.00 i Metals lokaler på Nordens Allé og alle er velkommen. De 4 kandidater er: Ole Jespersgaard 43 år, indstillet af Brønderslev partiforening. Kommer fra Øster Brønderslev, gift og har 2 børn. Sidder i Byrådet i Brønderslev, hvor han er formand for Socialudvalget. Morten Klessen 39 år, indstillet bl.a. af Pandrup partiforening. Kommer fra Biersted, er lærer i Brønderslev, hvor han hjælper udsatte børn. Han har en fortid i luftvåbenet og sidder nu i kommunalbestyrelsen i Jammerbugten, hvor han bl.a. arbejder i børne-kulturudvalget. Ane Halsboe-Larsen 25 år, indstillet bl.a. af Fjerritslev partiforening. Bor i København sammen med sin kæreste. Har været lokalformand i DSU Fjerritslev og i København. Underviser i DSU. Thomas Tranekær 20 år, indstillet af Dronninglund partiforening. Kommer fra Hjallerup, hvor han har familie. Bor til daglig i Århus, hvor han læser statskundskab. Ingen valgt i 2007 Ved valget i 2007, opnåede kredsens kandidat Ole Christensen ikke valg i Brønderslev-Kredsen, der består af Brønderslev og Jammerbugt Kommune.

Referat:
Socialdemokraterne i Brønderslev-Kredsen skal vælge deres folketingskandidat.
Første kandidatmøde afholdes i Brønderslev d. 16. april.